《念奴娇 其一 述感，和彭羡门韵》
清代·董俞

英雄已矣，把吴钩抛却、唾壶敲碎。痛哭穷途同阮籍，难乞步兵碎尉。

白日黄鸡，催人老去，几度中山醉。龟毛兔角，叹浮名何年遂。

梦魂不到春明，读书卖卜，潇洒君平肆。落日江亭闲岸帻，赢得持螯斫鲙。

故国青山，美人黄土，往事徵于鬼。桃笙豹枕，算人生惟有睡。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。